- • verseker dat die Raadsvergaderings plaasvind kragtens die ordereëls van die raad. • verseker dat die Raadsvergaderings plaasvind kragtens die ordereëls van die raad.
- (d) Raads- en portefeuljekomitees

Die Strukturewet maak voorsiening vir verskeie vorme van komitees vir die Munisipaliteit. In terme van artikel 79 van die Strukturewet word komitees verkies wat verslae direk aan die Raad voorlê. In terme van artikel 60 saamgelees met artikel 80 van die Strukturewet word portefeuljekomitees verkies om die uitvoerende burgemeester by te staan. Meer inligting in hierdie verband kan verkry word van die komiteestelsel van die munisipaliteit.

- (e) Wykskomitees

Artikel 73 van die Strukturewet maak voorsiening vir die vestiging van wykskomitees vir elke wyk om gemeenskapsdeelname op plaaslike regeringsvlak te verbreed. 'n Wykskomitee bestaan uit die Raadslede wat daardie wyk in die Raad verteenwoordig wat ook as voorsitter van die wykskomitee optree en nie meer nie as tien ander geregistreerde kiesers van daardie wyk en verteenwoordigend van verskillende sektore. 'n W ykskomitee kan aanbevelings maak aan die wyksraadslid of aan die Raad of aan die uitvoerende burgemeester deur die spesifieke wyksraadslid oor enige sake rakende die wyk. 'n Wykskomitee verrig take wat deur die Raad aan hom gedelegeer word.

######### Die administratiewe strukture

- (a) Organisatoriese struktuur

Die organisatoriese struktuur (OD) en diensstaat word opgestel kragtens artikel 66 van dei Stelselswet saamgelees met die regulasies. Die Munisipale Bestuurder stel die konsep OD en diensstaat op en lê dit aan die raad vir goedkeuring.

- (b) Kantoor van die Munisipale Bestuurder

Die Raad stel 'n Munisipale Bestuurder as hoof van die administrasie aan in terme van artikel 54A van die Stelselswet. Die Munisipale Bestuurder is ook die rekenpligtige beampte in terme van artikel 60 van die MFMA en is verantwoordelik vir die bestuur van die munisipaliteit en al sy departemente. Die Munisipale Bestuurder moet toesien dat Munisipaliteit funksioneer binne die beleidsrigtings van die Raad en is onder andere verantwoordelik vir die vorming en ontwikkeling van 'n ekonomiese, effektiewe doeltreffende en verantwoordbare administrasie wat toegerus is om die GOP te implementeer en te monitor. Meer inligting kan verkry word van artikels 54A en 55 van die Stelselswet en artikels 60 en 61 van die MFMA, die jaarlikse DBIP sowel in die jaarlikse prestasieooreenkoms van die munisipale bestuurder wat beskikbaar is op die webwerf. Die Munisipale Bestuurder onderteken ook 'n dienskontrak waarin die besonderhede van pligte, vergoeding, voordele en ander terme en voorwaardes van indiensneming onderskryf word, onderhewig aan toepaslike arbeidswetgewing.

- (c) Departemente

Die Munisipaliteit het vier direktorate, naamlik, finansiële-, korporatiewe-, gemeenskap- en infrastruktuurdienste, soos goedgekeur deur die raad in terme van die OD en diensstaat. Die funksionele areas van die direkteure word beskryf in hul indiensnemingskontrakte en hul jaarlikse prestasieooreenkomste. Die direkteure besluit op die bestuursbeleid binne hul onderskeie funksionele areas en binne die beleid en delegasies van die Raad.

- 3. INLIGTINGS- EN ADJUNK INLIGTINGSBEAMPTES

Die kontak besonderhede van die inligtings- en adjunk inligtingsbeamptes is as volg: -

- (a) INLIGTINGSBEAMPTE